

**OSNOVNA ŠOLA KRIŽE**

**ŠOLSKO LETO 2025/26**

IZBRANI ŠPORT: NOGOMET

UČITELJ: Anže Rener/Primož Meglič

ŠTEVILO UR: 35 ur letno, 1 ura tedensko in ogled tekme 4 ure

RAZRED: 8.

CILJI:

* Telesni razvoj, razvoj gibalnih in funkcionalnih sposobnosti;
* poglabljanje znanja nogometne igre;
* seznanjanje s teoretičnimi vsebinami;
* prijetno doživljanje športa, oblikovanje in razvoj stališč, navad ter načinov ravnanja.

PREDSTAVITEV PREDMETA:

Praktične vsebine:

● izpopolnjevanje osnovnih in učenje zahtevnejših tehničnih elementov (elementi brez žoge: odkrivanje, varanje, skoki, elementi z žogo: preigravanja, vodenja, varanja, podajanja, sprejemanje žoge, udarjanja);

● izpopolnjevanje in učenje zahtevnejših taktičnih elementov (odkrivanje in napadanje, dvojna podaja, igra v omejenem prostoru, individualna in conska obramba);

● igra.

Teoretične vsebine:
● pravila igre,
● sodniški znaki,

● ogled tekme.

Raven znanja: uspešna uporaba osnovnih in zahtevnejših tehničnih in taktičnih elementov v igri,
obvladovanje nalog igralcev na posameznih igralnih mestih.

Vadba bo potekala v šolski telovadnici. Učitelj predstavi teoretične vsebine ob praktičnem delu.

NAČIN OCENJEVANJA:

* Vrednotimo predvsem učenčevo gibalno znanje ob upoštevanju individualnih sprememb v telesnem in gibalnem razvoju ter
* stopnjo usvojitve različnih športnih znanj, glede na posameznikove zmožnosti.
* Ocenimo igro pri posameznih športnih panogah.

PREDVIDENI STROŠKI:

Ogled tekme stane 10 evrov.

IZBRANI ŠPORT: ODBOJKA

UČITELJ: aktiv športa

ŠTEVILO UR: 35 ur letno, 1 ura tedensko in ogled tekme 4 ure

RAZRED: 8.

CILJI:

Učenec poglablja znanje odbojke, ki ga je usvojil pri rednih urah športne vzgoje. Nadgrajuje tehnična in taktična znanja izbranega športa ter spozna pravila ter pomen in vpliv redne športne vadbe na organizem. Spodbujali bomo medsebojno sodelovanje in zdravo tekmovalnost v izbranem športu.

PRAKTIČNE VSEBINE:

● izpopolnjevanje osnovnih tehničnih elementov: zgornji in spodnji odboj, spodnji servis;

● učenje zahtevnejših tehničnih in taktičnih elementov: podaja, sprejem servisa, zgornji servis, napadalni udarec, blok, sodelovanje v obrambi v sistemu, center naprej;

● igralne različice male odbojke 2 : 2, 3 : 3, igra 6 : 6 na skrajšanem ali normalnem igrišču.

 Ogled odbojkarske tekme v decembru.

TEORETIČNE VSEBINE:

● pravila igre, sodniški znaki, sojenje, vodenje zapisnika;

● izrazoslovje, oprema;

● gibanje in funkcionalne sposobnosti (moč, hitrost, gibljivost, koordinacija gibanja, vzdržljivost) in njihov pomen za gibalno učinkovitost;

● povezovanje z drugimi področji;

● učitelj predstavi teoretične vsebine ob praktičnem delu.

NAČIN OCENJEVANJA:

* Vrednotimo predvsem učenčevo gibalno znanje ob upoštevanju individualnih sprememb v telesnem in gibalnem razvoju ter
* stopnjo usvojitve različnih športnih znanj, glede na posameznikove zmožnosti.
* Ocenimo igro pri posameznih športnih panogah.

PREDVIDENI STROŠKI:

Ogled tekme stane 15 evrov.

LIKOVNO SNOVANJE II.

UČITELJICA: Barbara Pintar

ŠTEVILO UR: 35 ur letno, fleksibilno (3–4 ure mesečno)

RAZRED: 8.

CILJI:

* Učenec razvija zmožnost opazovanja, likovnega mišljenja, vizualnega spomina in domišljije;
* oblikuje čut za estetiko v naravi ter v vizualnih in umetniških delih, hkrati pa krepi svojo ustvarjalnost;
* s praktičnim likovnim delom bogati čustvene, socialne in estetske osebnostne spretnosti;
* ob rokovanju z različnimi orodji in materiali razvija motorične spretnosti;
* pridobiva razumevanje različnih medijev vizualne kulture in zmožnost vrednotenja tako uporabnih predmetov kot likovnih izzivov v okolju;
* pridobiva ustvarjalni navdih, spodbuja sprostitev in išče izvirne likovne rešitve.

PREDSTAVITEV PREDMETA

Izbirni predmet predstavlja pomembno nadgradnjo rednega predmeta likovna umetnost, saj učencem omogoča širši vpogled v vizualno izražanje ter jih spodbuja k aktivnemu sodelovanju v kulturnem življenju ožjega in širšega okolja. Poleg tega jih usmerja k boljšemu razumevanju sodobne vizualne komunikacije. Predmet je namenjen učenkam in učencem, ki želijo poglobiti svoje znanje in razvijati likovne veščine z dopolnjevanjem vsebin iz rednega pouka likovne umetnosti. Pri likovnem snovanju učenci sodelujejo na različnih likovnih natečajih, pomagajo pri oblikovanju šolske dekoracije, postavitvi razstav ter ustvarjanju scenskih postavitev za različne prireditve. Poseben poudarek je na raziskovanju, razvijanju in spodbujanju ustvarjalnosti učencev. Vsebine predmeta temeljijo na osnovnih likovnih pojmih, ki jih učenci postopoma usvajajo in nadgrajujejo, glede na svoje sposobnosti in potencial. Svoje znanje poglabljajo tudi z raziskovanjem umetniških del in spoznavanjem poklicev, kjer je pomembno razumevanje likovnega jezika, s čimer si oblikujejo kritično estetsko vrednotenje. Ustvarjanje poteka v različnih okoljih – v šoli, na prostem, v urbanem prostoru, v galerijah –, kjer učenci preizkušajo in raziskujejo različne likovne tehnike in materiale. Prek praktičnega dela in interakcije z učiteljico razvijajo občutljivost zaznavanja, likovno ustvarjalno mišljenje, vizualni spomin, domišljijo, motorične spretnosti ter sposobnost kritičnega razmišljanja pri likovnem izrazu.

Učenec se nauči in spozna:

* likovni prostor in umetnost oblikovanja prostora,
* vidno (vizualno) ravnovesje na risbi,
* gibanje točke in črto,
* umetniško grafiko ter uporabno (industrijsko) grafiko,
* glasbo kot likovni motiv,
* kombinirana likovna področja.

Izbira predmeta ni vezana na predhodno izbiro predmeta Likovno snovanje I.

NAČIN OCENJEVANJA:

Ocenjujejo se likovni izdelki, ki nastanejo med poukom.

PREDVIDENI STROŠKI:

Stroški avtobusnega prevoza in vstopnine v galerijo bodo približno 30 evrov.

NEMŠČINA

UČITELJICA: Andreja Rupar Bizovičar

ŠTEVILO UR: 70 ur, 2 uri tedensko

RAZRED: 8.

CILJI:

* Učenec se na osnovnem nivoju sporazumeva v nemščini;
* sodeluje v pogovoru o vsakodnevnih stvareh;
* se pogovarja v nemščini na določene teme (npr. hrana in pijača, hobiji, potovanja, druženja s sovrstniki, šport, zabava, zdravje);
* piše kratka obvestila, sporočila in osebna pisma.

PREDSTAVITEV PREDMETA:

*V času vse intenzivnejšega svetovnega povezovanja ima znanje tujega jezika vedno večji pomen na vseh področjih in znanje nemščine ima zagotovo velike prednosti danes in v prihodnje.*

Za učenca, ki je v 7. razredu izbral nemščino, je zelo smotrno, da jo izbere tudi v 8. in 9. razredu. Po treh (oz. šestih) letih učenja nemščine na osnovni šoli lahko učenci na srednji šoli nadaljujejo z učenjem nemščine po modulu B, to je nadaljevalni tuji jezik.

**Zakaj naj bi izbral nemščino?**

* Ker je učenje nemščine odlična naložba, ki se bo prej ali slej obrestovala;
* ker je znanje tujih jezikov zelo pomembno: »Več jezikov znaš, več veljaš.«;
* ker jo lahko po samo uri vožnje uporabim v praksi (v trgovinah, na ulici, na smučanju ...);
* ker Nemčija in Avstrija sodita med naše najpomembnejše gospodarske partnerice in bom mogoče nekoč mogoče študiral ali dobil službo v teh dveh državah;
* ker ne bo treba plačevati jezikovne šole, če se bom želel naučiti še enega jezika.

Učenci boste jezik spoznali na vseh ravneh: bralni, slušni, pisni ter govorni. Uporabljali bomo elektronski učbenik Nemščina 8.

Teme, ki jih bomo obravnavali, so raznovrstne: hrana in pijača, prosti čas in šport, telo in zdravje. Trudila se bom, da bo vsak učenec doživel uspeh, nadgradil veselje do učenja jezika. Učili se bomo v prijetnem delovnem ozračju, razvijali sposobnost samostojnega učenja in logičnega sklepanja.

NAČIN OCENJEVANJA:

V vsaki konferenci boste učenci dobili eno pisno oceno ter najmanj eno ustno. Oba načina ocenjevanja znanja bosta napovedana. Ocene učenci pridobite še na druge načine: sodelovanje pri nemški bralni znački, kratki govorni nastopi, lasten izdelek ali predstavitev ...

EKSKURZIJA IN PREDVIDENI STROŠKI:

V okviru medobčinskega projekta *Spoznavajmo nemško govoreče dežele* bomo obiskali Dunaj (stroški predvidoma znašajo 80 evrov). Ekskurzija ni obvezna.

#

RAČUNALNIŠTVO – MULTIMEDIJA

UČITELJ: Tomaž Meglič

ŠTEVILO UR: 35 ur letno, fleksibilno (2 uri na 14 dni)

RAZRED: 8.

CILJI:

Pri tem predmetu pripravimo in obdelamo slike, zvok in film. Pri tem se poslužujemo vseh sredstev, ki nam jih nudi računalnik in drugi medijski dodatki. Učenec se sreča s programom za izdelovanje predstavitev Prezi. Povezujemo se s predmetom DKE. Učenec spozna program za izdelavo miselnih vzorcev in njihov pomen.

PREDSTAVITEV PREDMETA:

Spoznali se bomo s pripravo in obdelavo:
● podatkov,

● oblikovanja slik,
● animiranih slik,
● zvočnih datotek,

● z zajemom in obdelavo videa,
● z izdelavo multimedijskega plakata, miselnih vzorcev.

Učenec se spozna s programom za obdelavo slik, sreča se s fotoaparatom in načini fotografiranja. Prenesene slike obdeluje s programom PhotoFiltre. Nato se s programom Audacity nauči obdelovati zvok. Preizkusi se v snemanju. Na koncu sestavi svoj film ali reklamo, ki zajema glasbeno podlago, slike in snemalni del. Učenec spozna tudi progam za izdelavo miselnih vzorcev.

**Znanje računalništva je v današnjem času izrednega pomena.**

OCENJEVANJE:

Učenci pridobijo ocene z ureditvijo slik, glasbe, predstavitve in filma.

PREDVIDENI STROŠKI:

Načrtuje se ogled medijske hiše ali kakšnega inštituta. Cena na učenca znaša približno 10 evrov.

TURISTIČNA VZGOJA

**UČITELJICA:** Romana Kramar

**ŠTEVILO UR:** 35 ur na leto, fleksibilno (lahko tudi popoldan in ob sobotah)

**RAZRED:** 7., 8., 9.

CILJI:

* Učenec spoznava in vrednoti naravne, družbene, gospodarske in politične osnove za razvoj turizma; zlasti naravno in kulturno dediščino domačega okolja in Slovenije;
* vključuje se v turistično življenje domačega kraja in pri tem spoznava ljudi in ustanove, ki se ukvarjajo s turizmom in živijo od njega;
* spoznava turistične poklice in možnosti zaposlovanja v turističnih dejavnostih;
* razvija sposobnost kulturnega komuniciranja in javnega nastopanja;
* preizkusi se kot turistični vodnik.

**PREDSTAVITEV PREDMETA:**

Temeljni namen predmeta je vzgoja učencev za pozitivni odnos do turizma in turistov. Učencem naj bi vzbudil zanimanje za turizem kot možno področje njihovega prihodnjega poklicnega ali ljubiteljskega dela ter jih motiviral za pridobivanje znanja o turizmu kot družbenem gibanju in perspektivni gospodarski dejavnosti v domačem kraju, širši okolici in državi ter za spoznavanje, ohranjanje in premišljeno izkoriščanje naše naravne in kulturne dediščine.

Ker turizem ni enovita stroka, ampak družbeno gibanje, zanimivo za več strok, so v zasnovi predmeta združeni geografski, zgodovinski, etnološki, družbeni in ekonomski vidiki turizma.

Predmet povezuje in nadgrajuje znanje, ki ga učenci pridobivajo pri drugih predmetih in dejavnostih, zlasti geografiji, zgodovini, slovenščini in tujem jeziku, pa tudi pri gospodinjstvu, likovni in glasbeni vzgoji ter naravoslovju in tehniki.

**NAČIN OCENJEVANJA:**

Učenci bodo v šolskem letu dobili najmanj tri ocene (eno ustno oceno za teoretično znanje, ostale pa za izdelke, praktično ali terensko delo).

**PREDVIDENI STROŠKI:**

Zaradi obiskov različnih ponudnikov turističnih storitev in ekskurzij so predvideni stroški 200 evrov na učenca.

UMETNOSTNA ZGODOVINA – KAJ NAM GOVORIJO UMETNINE

**UČITELJICA:** Ana Fon

**ŠTEVILO UR:** 35 ur letno, fleksibilno

**RAZRED:** 7., 8., 9.

**CILJI:**

* Učenec spozna raznovrstnost likovnih podob;
* razvija veselje in zanimanje za stvaritve iz preteklosti in sedanjosti;
* razvija občutek za pozitivno vrednotenje umetnostnih spomenikov;
* se seznanja z umetnostjo kot posebno vrednoto;
* razvija občutek odgovornosti za umetnostne spomenike in za njihovo varovanje;
* se seznanja z različnimi vsebinami in slogovnimi izrazi, ki so posebej lastni spomenikom slikarske, kiparske in arhitekturne umetnosti;
* se seznanja z različnimi okoliščinami, družbenimi razlogi za nastanek stvaritev;
* se seznanja s pomembnimi stvaritvami preteklosti in si ustvari temelje za razumevanje sodobnih stvaritev;
* razvija sposobnost razumevanja likovnih umetnin in izražanja svojega mnenja o njih;
* se nauči gledanja oz. pristopa k umetnini;
* se spozna s prvinami umetnostnozgodovinske analize;
* spozna nekaj ključnih spomenikov slovenske, evropske in svetovne umetnosti;
* spozna se s temeljnimi termini in jih poveže s spoznanji iz drugih predmetov (zgodovina, književnost, glasba in likovna umetnost);
* preskusi se z raziskovalnimi nalogami;
* prepoznava stvaritve v svoji okolici, ki so mu dostopne bodisi z reprodukcijami bodisi v neposrednem stiku (galerije, muzeji, arheološka najdišča …).

**PREDSTAVITEV PREDMETA:**

Umetnostna zgodovina je veda, ki obravnava zgodovinsko idejo in njen izraz v likovnih zvrsteh (arhitektura, kiparstvo, slikarstvo …). Povezuje svet likovnih misli, občutij in spoznanj ter predstavlja, kako se je likovni umetnik odzival na svet, v katerem je živel. Cilj predmeta je, da učence vpelje v svet umetnostnih spomenikov od davnine do naših dni. Učenci spoznajo temeljne ikonografske pojme in vsebine, spoznajo okoliščine nastanka umetnin in umetnostnih slogov, osnove stilistike in se naučijo analizirati umetniška dela. Tako bodo učenci pri izbirnem predmetu *Umetnostna zgodovina – Kaj nam govorijo umetnine* preko reprodukcij del slovenskih in svetovnih umetnikov in z obiskom galerij spoznavali temeljne ikonografske pojme in se preskusili v likovni analizi.

**NAČIN OCENJEVANJA:**

Učenci pridobijo dve oceni s projektnim delom in referatom.

**PREDVIDENI STROŠKI:**

Cena avtobusa in vstopnin v galerije je približno 30 evrov. Cena neobvezne ekskurzije pa približno 80 evrov.

VARSTVO PRED NARAVNIMI IN DRUGIMI NESREČAMI

**UČITELJ:** Anže Rener

**ŠTEVILO UR:** 35 ur letno, delno fleksibilno (3**–**4 ure mesečno)

**RAZRED:** 7., 8., 9.

**CILJI:**

* Učenec se seznani z naravnimi in drugimi nesrečami;
* spozna odnos človeštva do nesreč;
* ozavešča vlogo sodobne družbe, način življenja, odnos do okolja in družbeni vpliv na nastanek nesreč;
* razume ogroženost zaradi naravnih in drugih nesreč;
* spozna ukrepe za preprečevanje nesreč in ukrepe pred nesrečami, med njimi in po njih;
* spozna pomen prostovoljstva in delo reševalnih služb.

**PREDSTAVITEV PREDMETA:**

Vsebine izbirnega predmeta so namenjene pridobivanju temeljnega znanja učencev: o pojavu naravnih in drugih nesreč, o dejavnem odnosu človeštva do nesreč, o vlogi sodobne družbe, o načinu življenja, o odnosu do okolja in njihovemu vplivu na nastanek nesreč, o ogroženosti zaradi naravnih in drugih nesreč, o ukrepih za preprečevanje nesreč in o ukrepanju pred, med in po nesreči ter o pomenu prostovoljstva in dela reševalnih služb. Predmet pri učencih spodbuja oblikovanje dejavnega odnosa do okolja, predvsem pa do ogroženosti zaradi naravnih in drugih nesreč. Spodbuja tudi pripravljenost na pomoč drugim in prostovoljno delo.

Pri izvajanju predmeta je pomembna povezanost z organizacijami in društvi, ki v kraju delujejo na področju zaščite in reševanja.

**TEORETIČNE IN PRAKTIČNE VSEBINE (aktivnosti razdeljene po urah in mesecih):**

* teoretične vsebine v razredu (10 ur), oktober, februar in marec;
* vaja evakuacije (4 ure), oktober;
* obisk PGD Križe (2-krat 4 ure), oktober in april;
* varstvo in oprema v gorah (4 ure), december;
* obisk poklicnih gasilcev v Kranju (3 ure), marec;
* obisk helikopterske enote za reševanje na Brniku (3 ure), maj;
* obisk GRS Tržič in PP Tržič (3 ure), november.

**NAČIN OCENJEVANJA:**

* Opredelitev različnih nesreč,
* poznavanje gasilskih enot,
* sodelovanje v evakuaciji in njeno vrednotenje,
* poznavanje številke 112 in namen njene uporabe,
* pozna poklice reševalcev v Sloveniji.

**PREDVIDENI STROŠKI:**

Terensko delo ob popoldnevih, predvideni stroški znašajo približno 70 evrov.

#

VERSTVA IN ETIKA II

UČITELJICA: Maja Bitežnik

ŠTEVILO UR: 35 ur letno, 1 ura tedensko

RAZRED: 8.

CILJI:

* Učenec pridobi objektivno znanje in razgledanost na področju verstev in etike;
* razvija nagnjenja in sposobnosti za oblikovanje zavesti o samem sebi, svoji identiteti in ciljih;
* razvija sposobnost razumeti druge ljudi, z njimi sodelovati, biti strpen in pripravljen sporazumno reševati konflikte;
* razvija vzajemno spoštovanje med ljudmi različnih verskih in neverskih nazorov;
* razvija zmožnosti etične presoje in pripravljenosti za (so)odgovornost zase, druge ljudi in naravo;
* spoznava vlogo verstev pri oblikovanju različnih civilizacij.

PREDSTAVITEV PREDMETA:

Predmet verstva in etika učencem ponuja možnost, da razširijo svoje znanje, ki ga o verstvih in etiki pridobijo pri obveznih predmetih. Predmet ni verska vzgoja, temveč gre za nevtralen šolski pristop. Namenjen je tako učencem, ki imajo krščansko versko vzgojo in obiskujejo verouk, pripadnikom drugih verstev in učencem brez domače verske vzgoje ter opredelitve. Za slednje je predmet lahko prvo strokovno seznanjanje s svetom verstev, prvim in drugim pa omogoča, da postavijo svoje poznavanje verstev v nov okvir in premišljujejo o njem z novega zornega kota, ki je lasten nevtralnemu šolskemu pristopu.

Predmet je trileten. Učni načrt in njegovo izvajanje omogočata učencem, da predmet izberejo tudi le za eno ali dve leti. Pouk se bo izvajal enkrat tedensko, potekal pa bo v obliki pogovora, dela z različnimi viri, projektnega dela, ogledov filmov …

NAČIN OCENJEVANJA:

Učenci bodo ocene pridobili s projektnim delom in referati.

VEZENJE

**UČITELJICA:** Romana Kramar

**ŠTEVILO UR:** 35 ur na leto, 1 ura tedensko

**RAZRED:** 7., 8., 9.

CILJI:

* Učenec pri praktičnem delu razvija ročne spretnosti in pridobiva delovne navade, krepi pozornost, natančnost, vztrajnost in potrpežljivost;
* pri pregledovanju in izbiranju vzorcev razvija logično sklepanje in abstraktno mišljenje, ustvarjalnost in domišljijo;
* nauči se prenašati sliko na platno in razvija likovne sposobnosti in estetski čut;
* spozna slovenske izraze za tehnike vezenja in vrste vbodov;
* ohranja in razvija kulturno dediščino;
* spoznava uporabno vrednost vezenin kot okras na oblačilih, modnih dodatkih, za dekoracijo v stanovanjih, darila, turistične spominke nekoč in danes.

PREDSTAVITEV PREDMETA:

Pri izbirnem predmetu vezenje se bodo učenci na kratko seznanili z zgodovino vezenja, spoznali orodje in pribor za vezenje ter se naučili osnovnih vbodov in tehnik vezenja.

NAČIN OCENJEVANJA:

Učenci bodo v šolskem letu dobili vsaj tri ocene (eno ustno za teoretično znanje, ostale pa za praktično delo).

PREDVIDENI STROŠKI:

Nakup pribora in orodja za vezenje (šivanka, naprstnik, platno, prejice, …).